Gregorian (խումբ)

Gregorian, գերմանական երաժշտական խումբ։ Այն հիմնականում կատարում է փոփ և ռոք ստեղծագործություններ, որոնք ունեն գրիգորյանական երգեցողության տարրեր։
Չնայած, որ երաժշտության ոճը էականորեն տարբերվում է բնագրային գրիգորյանական ոճից, այդուհանդերձ երաժշտական խումբն իր ելույթների ժամանակ օգտագործում է միջնադարյան վանականների կեցվածքը։ Մեծամասնությամբ, Gregorian-ը իր երգերը կատարում է երգչախմբային կատարմամբ, որը բաղկացած է 8-ից 10 անդամներից։ Համերգներին վոկալիստները ելույթ են ունենում հոգևորական հանդերձանքով, հիմնականում փարաջաներով։
Ի տարբերություն բուն գրիգորյանական կատարումների, Gregorian-նն իր երգերը կատարում է տպավորիչ ու ազդու երաժշտական գործիքային ուղեկցությամբ։ Հիմնական գործիքներից են կիթառը (կախված է կոմպոզիցիայի ժանրից, երբեմն ակուստիկ կիթառ, երբեմն էլ՝ էլեկտրոկիթառ), հարվածային գործիքները, ստեղնաշարային գործիքները։ Շատ հաճախ օգտագործում են համակարգչային տեխնոլոգիաներով ձևափոխված երաժշտություններ՝ հատուկ էֆեկտերով հարստացված։ Gregorian-ի համերգներն ուղեկցվում են ռոք խմբերին բնորոշ երևույթներով՝ ռոքային «բղավոցներով», ինչպես նաև հույժ տպավորիչ և հիշվող շոուներով ու բարձրաճաշակ կատարումներով։


== Պատմություն ==
Gregorian խմբի գլխավոր պրոդյուսերն ու հիմնադիրը համարվում է Ֆրենկ Պետերսոնը (Frank Peterson): 1990 թվականին Միշել Կրետուի հետ նա մասնակցեց Enigma խմբի դեբյուտային MCMXC a.D. (սկավառակի վրա նա նշվեց F. Gregorian ծածկանունով) ալբոմի ձայնագրումներին։ Մինչ այդ Ֆրենկ Պետերսոնը Միշել Կրետուի հետ որպես ստեղնաշարային գործիքներ նվագող հանդես եկավ երգչուհի Սանդրայի առաջին սոլո ալբոմի ձայնագրումներին։
Միշել Կրետուի հետ կապերը խզելուց հետո Պետերսոնը 1991 թվականին ձայնագրեց Gregorian-ի անդրանիկ ալբոմը՝ «Sadisfaction»-ը։ Բայց շուտով վերջինս հասկացավ, որ հանդիսատեսը ըստ արժանվույն չգնահատեց նրա գործունեությունը։ Այդ պատճառով նա հետաձգեց փոփ երաժշտության և գրիգորյանական երգեցողության համատեղությունը. այս որոշման վրա ազդեց նաև այն փաստը, որ նմանօրինակ փորձ արդեն կատարում էր Enigma խումբը։ 1990-ական թվականներին Պետերսոնը զբաղվեց այնսպիսի պրոյեկտների և երգիչ-կատարողների պրոդյուսերությամբ, որպիսիք էին Princessa-ն, Սառա Բրայթմանը (Sarah Brightman), Օֆրա Հազան (Ofra Haza) և այլք։ Եվ միայն 1990-ականների ավարտին, երբ հանդիսատեսն արդեն վարժվել էր ու նրա համար նորություն չէր հոգևոր երգեցողության և New Age, փոփ, ռոք երաժշտությունների համագործակցությունը, Պետերսոնը որոշում է կայացնում ու վերադառնում է իր հին մտահղացմանը, սակայն ուրիշ ֆորմատով։
1998 թվականին Ֆրենկ Պետերսոնը նոր թիմի հետ (Michael Soltau, Carsten Heusmann և Jan-Eric Kohrs) վերսկսում է Gregorian-ի հետ աշխատանքները։ Այս անգամ պրոդյուսերը որոշում է, որ պետք է երգեն զանազան ոճերի և ուղղությունների երգեր՝ դասական խմբերգային երգեցողությամբ։ Անհրաշեշտություն առաջացավ ընտրել գոյություն ունեցող հսկայական քանակի ոճերի ու ուղղությունների մեջ այնպիսիք, որ հետաքրքիր լինեն ու անսպասելի։ Նրանք վերաձևափոխեցին ու մշակեցին երգերն այնպես, որ դրանք հնչեն լրիվ նորովի։ Դասական խմբերգային երգեցողությամբ հանդես գալու գաղափարը նրանց մեջ հասունացել էր հնուց, քանզի մեծ հաջողություն էր արձանագրել Enigma-յի MCMXC a.D. ալբոմը, բացի այդ, տենդենց էր նկատվում այլ խմբերի մոտ այդպիսի երգեցողությամբ հանդես գալը, որոնք մեծ ճանաչում էին գտնում։ Շատ հաճախ նրանք ձայնագրեցին միևնույն ալբոմը, որից հետո խումբը կարծես անէացավ։ Անխոս, Ֆրենկը մեծ ռիսկի դիմեց այդ լռությամբ։
Նրանց հետագա ալբոմները՝ «Masters of Chant» և «The Dark Side» արձանագրեցին մեծ կոմերցիոն հաջողություններ։ Նրանց խաղացանկում ներառվեցին նաև սուրբծննդյան և դասական կոմպոզիցիաներ։ Ինչպես նաև երգեցին The Beatles, Led Zeppelin, AC/DC, Deep Purple, Metallica, Ֆիլ Քոլինզ, Rammstein, HIM և այլ հայտնի երգիչներիու խմբերի կատարումները։


== Կազմ ==
Ֆրենկ Պետերսոն՝ պրոյեկտի ղեկավար, վերադաշնակման հեղինակ և պրոդյուսեր
Խոր՝ Richard Naxton (Naxos), Jhonny Clucas (Jhonny), Chris Tickner (Chris T), Richard Collier (Rich), Gerry O’Beirne (Gerry), Lawrence White (Lorro), Rob Fardell (Bobby B), Daniel Williams և Brendan Matthew (Bren)
Կանանց վոկալ՝ Սառա Բրայթման, Amelia Brightman (Violet, Սառա Բրայթմանի կրտսեր քույրը), Marjan Shaki
Ստեղնաշարային գործիքների կատարողներ՝ Jan-Eric Kohrs, Carsten Heusmann
Հարվածային գործիքների կատարողներ՝ Roland Peil, Harry Reischmann
Կիթառ, ակուստիկ կիթառ, սոլո՝ Gunther Laudahn


== Սկավառակագրություն և տեսագրություն ==


=== Ալբոմներ ===
Sadisfaction (1991 թվական)
Masters of Chant (6 հոկտեմբերի, 1999 թվական)
Masters of Chant Chapter II (15 հոկտեմբերի, 2001 թվական)
Masters of Chant Chapter III (7 հոկտեմբերի, 2002 թվական)
Masters of Chant Chapter IV (6 հոկտեմբերի, 2003 թվական)
The Dark Side (25 հոկտեմբերի, 2004 թվական)
The Masterpieces (30 սեպտեմբերի, 2005 թվական)՝ ընտիր երգերի ժողովածու
Masters of Chant Chapter V (31 մարտի, 2006 թվական)
Christmas Chants (11 նոյեմբերի, 2006 թվական)
Masters of Chant Chapter VI (28 սեպտեմբերի, 2007 թվական)
Christmas Chants & Visions (2008 թվական)
Masters Of Chant Chapter VII (25 սեպտեմբերի, 2009 թվական)
The Dark Side Of The Chant (5 նոյոմբերի, 2010 թվական)
Best Of 1990 - 2010 (28 հունվարի, 2011 թվական)՝ ընտիր երգերի ժողովածու
Masters Of Chant Chapter VIII (30 սեպտեմբերի, 2011 թվական)
Epic Chants (14 սեպտեմբերի, 2012 թվական)
Masters Of Chant Chapter IX (13 սեպտեմբերի, 2013 թվական)
Winter Chants (31 հոկտեմբերի, 2014 թվական)
Masters Of Chant X: The Final Chapter (6 նոյոմբերի, 2015 թվական)


=== CD-սինգլեր ===
1991` Once in a lifetime
1991` So Sad
2000` I still haven’t found what i’m looking for
2001` Still Haven't Found What You're Looking For? (US Release)
2001` Moment of peace
2002` Voyage, Voyage
2003` The Gift / Angels
2003` Join Me
2004` Where The Wild Roses Grow
2004` Engel (Rammstein)
2010` O Fortuna (Starwatch Entertainment)
2012` World Without End (сингл доступен на iTunes)


=== DVD և Blu-Ray ===
2001` Masters Of Chant in Santiago de Compostela
2002` Masters Of Chant Moment Of Peace In Ireland
2003` Masters Of Chant Chapter III
2003` Gold Edition
2006` Live at Kreuzenstein Castle (Live DVD)
2008` Christmas Chants & Visions (Live DVD)
2009` The Masterpieces (Live DVD)
2011` Gregorian: Video Anthology - Volume 1 (Blu-ray)
2011` The Dark Side Of The Chant On Tour (Live DVD)
2012` Live in Zagreb (Live DVD)
2013` Epic Chants Tour (Live DVD)


== Ծանոթագրություններ ==


== Արտաքին հղումներ ==
Պաշտոնական կայք - խմբի պաշտոնական կայքը գերմաներեն և անգլերեն
Կաղապար:Last.fm
Фансайт группы — полная дискография, статьи о группе, тексты песен, даты концертов, фотогалерея, форум.
Gregorian на сайте Слушаем.com (бывший Мир Enigma) — на одной странице — о Фрэнке Петерсоне, создателе Gregorian; об истории возникновения проекта, дискография, включая видео и бутлеги; Путеводитель по Masters of Chant — список оригинальных композиций, перепетых Gregorian.
Gregorian Masters Of Chant Archived 2008-08-06 at the Wayback Machine. — новый официальный сайт группы, созданный к выходу альбома Gregorian в США.